Lolland-Falsters Stifts-Tidende, 1840-01-21
Efterat Sjællands Biskop Mynster dernæst havde holdt en kort Tale, fulgte Afsyngelsen af følgende andet Vers af samme Psalme: Med Taarer vi Farvel dig sige; Men salig Du, som her var tro! Gud glæde dig i Himmerige, Dit Liv var Daad, Din Løn er Ro Saa stig vort Haab fra Sorg og Savn Til Himlens Fred i Jesu Navn, Derefter udbragtes det høie Liig i Ligvognen, Professionen tog sin Begyndelse gjennem de foreskrevne Gader, hvis Bygninger alle vare oplyste. Gaderne vare belagte med Sand, hvorved Lyden, af Hestenes Hovslag og Hjulenes Bevægelse dæmpedes og en usædvanlig dump Lyd frembragtes, hvis Jndtryk forøgedes ved den almindeligt herskende Taushed. J Spidsen af Processionen reed en Esqvadron af Hestgarden; derefter fulgte Kammerfoureren til Hest med Heroldstaven; 23 med 2 Heste forspændte Sørgevogne, i hvilke Ridderne af Elephanten sad, samt andre til første Classe henhørende Personer og Storkors af Dannebrogen, hvoriblandt ogsaa den russiske Minister Baron Nicolay, Kammerherre, Oberst Berger, der blev fulgt af en Afdeling Parviis ridende Herrer, hørende til anden og tredie Classe i Rangen. Umiddelbart efter denne første ridende Afdeling fulgte Enkedronningens og den høisalige Konges Eqvipager med de befalede Omgivelser. J en temmelig lang Afstand derfra saae man den kongelige Liigvogn bevæge sig frem; den herskende Stilhed blev til enkelte Øieblikke afbrudt ved Officerernes Commando til at vise den Forevigede den sidste Militairhonneur, men den indtraadte atter med fordoblet Virkning efter Ophør af Commandoen og Geværernes Klirren. Kisten stod frit paa den med 8 Heste forspændte Liigvogn med dens mange Omgivelser og de 24 Vorfakler, der bleve baarne af Contoirchefer, Justitsraader, Kammerraader og Cancellieraader. Umiddelbart efter Liigvognen fulgte den anden ridende Afdeling, anført af Kammerherre Joachim Levetzau. Derpaa saae man Kongen i en med 8 Heste forspændt Eqvipage, med dens mange foreskrevne Omgivelser; den regjerende Dronnings Eqvipage, Kronprindsen; Prinds Ferdinand; Hertugen af Glücksborg; Prindsesse Julianes Eqvipage samt Landgreven af Hessen. Processionen sluttede med en Esqvadron af Hestgarden og en liden Afdeling Husarer. – Da den Høisaliges Liig nærmede sig Gammeltorv, blev der fra Volden med 2de Raketter givet Signal, at Klokkeringningen skulde standses, og da Liget nærmede sig (Kl. 10 3/4) Vesterport, standsede Liigvognen, medens der fra Volden blev afsunget følgende af Digteren Holst forfattede Farvel: Farvel, farvel, Vi bringe, Fader! Med Taarer Dig et ømt Farvel, For disse Volde Du forlader, Hvor Du har fredet om vort Held – Hvor Du har grædt ved Andres Smerte, Hvor Du har smillt ved Andres Lyst, Hvor Jntet Du for Dig begjerte. For dine Børn kun slog Dit Bryst - For Dine Børn, som du forlader! Hvorfor da standse Taarens Væld! Farvel, farvel! Vi bringe, Fader. Med Taarer Dig et ømt Farvel! Sangen, hvortil Weyse havde componeret en herlig Musik, blev udført af et Chor af over 200 Mandfolk af alle Klasser; den kunde høres langt fra og gjorde den meest gribende Virkning. Strax efterat Liigvognen var kommen igjennem Porten, vendte Choret sig om til den modsatte Side og gjentog de sidste Stropher af Sangen. Omtrent 20 Min. anvendte Processionen til at passere forbi et hversomhelst Punct. Gaderne vare hist og her bestrøede med Grønt og Blomster, og de ved Nyhavn henlagte kongelige Jagter, der vare oplyste af forsdannede Lamper, gave Kanonsalut, da Liget passerede forbi. Da hele Processionen havde naaet forbi Acciseboden udenfor Vesterport, gaves Konge salut med Minutskud fra Volden. Som Over-Hofmarskalk ved Høitideligheden fungerede Kammerherre, Grev Ahlefeldt, da Sygdom hindrede Over-Hofmarskal Haxthausen i at være tilstæde. PremierMarskalkerne vare Kammerjunkerne Reedtz og von der Maase, Second-Marskalker Capitain i Sø-Etaten S. L. Tuxen og Major i 1ste jydske Jnfanteri Regiment Hedemann.